**Vatrogasci** su hrvatski raznožanrovski glazbeni sastav osnovan 1991. godine u Zagrebu.

Povijest sastava
----------------

Prva "vatrogasna" melodija snimljena je krajem 1991. godine pod nazivom "Vatrogasac Mirko".  

Tiho (Tihomir Borošak) i Deki (Dean Parmak) kompanjoni u smislu studijskog rada, snimili su je tijekom jednosatne pauze dok su čekali slijedećeg klijenta. Pošto je trebalo pjesmu i otpjevati pozvali su Bubija (Vladimir Pavelić), tadašnjeg kolegu iz pratećeg banda Jasne Zlokić.  

"Vatrogasac Mirko" je ubrzo postala najpresnimavanija pjesma među glazbenicima. Po njoj su Vatrogasci i dobili ime. Uslijedile su "Ritam iza denser", "Više-manje, manje više" i "Ženićute".  

Nakon što su te četiri melodije napravile čudo, diskografska kuća "Euroton" ponudila se za izdavača te je u lipnju 1992. izašao prvijenac pod nazivom "Vatrogasna zabava vol.1". To je prvi i zadnji album na kojem su Vatrogasci djelovali kao trio.
Dean Parmak radi privatnih razloga napušta band i ostaju samo Tiho i Bubi te snimaju još tri albuma; Tiho piše pjesme i aranžmane a Bubi pjeva.  

Nakon četvrtog albuma (Vatrogasna zabava vol.4) Bubiju je dosadilo i potpisuje petogodišnji ugovor sa Novim fosilima kao bubnjar i vokal. 

Tiho nalazi novog pjevača Mladena Martinovića-Dugog i sa njime nastavlja vatrogasnu produkciju te su do danas snimili još osam albuma. Početkom 2007. Dugi napušta Vatrogasce radi privatnih obaveza, a Gugi (Goran Borošak) nastavlja kao novi (treći) vokal.
Slaven Borosak – Slaven
U bandu od 2009 kao cesta zamijena za Belog. Pocetkom 2012 preuzo stalno mjesto kao klavijaturista.
Sastav je najpoznatiji po obradama pjesmama drugih autora te njihovom parodiranju, pretvarajući ih u narodnjačku glazbu. Uz obrade, sastav snima i autorske skladbe. Do sada su snimili 11 studijskih albuma, te jedan kompilacijski. Datum izlaska njihovog poslijednjeg albuma "Homo erectus" još je nepoznat.

Članovi
-------

* **Tihomir Borošak-Tiho**: autor glazbe, stihova i aranžmana, električne i akustične gitare, bas gitare, klavijature, programiranje bubnjeva, prateći vokali
* **Goran Borošak-Gugi**: vokali i gitaris
* **Mario Jurišić-Jura**: bubnjevi, udaraljke
* **Slaven Borošak**:klavijature,prateći vokal

Diskografija
------------

### Studijski albumi

* 1992. - "Vatrogasna zabava vol.1" -- *(Euroton Records)*
* 1993. - "Vatrogasna zabava vol.2" -- *(Euroton Records)*
* 1994. - "Vatrogasna zabava vol.3" -- *(Euroton Records)*
* 1995. - "Vatrogasna zabava vol.4" -- *(Croatia Records)*
* 1998. - "Priče iz radione" -- *(Croatia Records)*
* 1999. - "Med i mlijeko" -- *(Croatia Records)*
* 2001. - "Sreća u nesreći" -- *(Croatia Records)*
* 2002. - "Kitice i revreni" -- *(eSVe)*
* 2003. - "Trava i užas" -- *(Kondorcomm/Song Zelex)*
* 2004. - "Poruke u boci" -- *(Suzy/Song Zelex)*
* 2005. - "Vlahovin svjedok" -- *(Unicorn Records)*
* 2009. - "Homo erectus" -- (Unicorn Records)
* 2013. - "Badel 2013" -- (Unicorn Records)
* 2014. - "Dvodojak" -- (Unicorn Records)

### Kompilacije

* 1996. - "The best of" -- *(Croatia Records)*
* 2011. - "Najbolje pijane pjesme" -- *(Croatia Records)*

Izvori
------

1. 1 2  Myspace stranica sastava Vatrogasci

Vanjske poveznice
-----------------

* Službene stranice sastava Arhivirano 2010-07-22 na Wayback Machine-u
* Diskografija na Discogs.com

| * p
* r
* u
Vatrogasci |
| --- |
|  **Tiho • Gugi • Beli • Jura** |
| Studijski albumi | *Vatrogasna zabava Vol.1 • Vatrogasna zabava Vol.2 • Vatrogasna zabava Vol.3) • Vatrogasna zabava Vol.4 • Priče iz radione • Med i mlijeko • Sreća u nesreći • Kitice i revreni • Trava i užas • Poruke u boci • Vlahovin svjedok • Homo erectus* |